Laguna Blanca

Laguna Blanca ha’e tenda ecológico ha turístico  Paraguái pegua, oĩháme peteĩ establecimiento agrícola-ganadero ha turístico, oguereko  peteĩ ypa hecharamombýva oĩ rupi ybyku’i calcárea ári, péicha rupi ojehejapa hugua peve, opa tapicha oikéva pype, oguerekóva ijehe temipuru yguýpe guara, ikatu ohecha porãiterei umi pira ha ka’avo oĩva ipypukuvehápe, 7 metros ypyvehá peve.
350px|right|center|thumb|Laguna Blanca

Moõitépa oĩ

Oĩ mokõiha tetãvore hérava San Pedro del Ykuamandyju tetã Paraguái pegua, distrito Santa Rosa del Aguaraýpe, ko távagui kuarahy resẽ gotyo, 28 Km. rupi.

Descripción

Laguna Blanca ha’e y guasu oguerekóva 147 ha rupi. Iñaranduvakuéra he’i hese ha’eha ko tetã megua ypa heñoiva’ekue ha’eño, oguereko haguére ojeheróva estratificación térmica, ipypukekue 7 metros rupi ha oguereko avei yvutee. Hi’y katu hesakã asy ha jejahuhápe katu oĩ yvyku’i morotĩva. 

Oĩ upépe irundy yvy ijarateéva ha peteĩ tetã poguýpe oĩva ojáva ypa rehe. Ko’ã yvy ijarateévape oñemba’po kokuépe. Reserva tetã mba’éva, iñepyrũrã ha’éva 70 hectáreas rupi, oike pype okaraygua, upéi oñeme’ẽ chupekuéra peteĩ hendápe oiko haguére aréma ipype, avei tendaguápe ikatúva ohepyme’ẽ. Péicha rupi ko reserva opyta michĩmi ijáva ypa rehe.

Trascendencia ecológica

Kóva ojehecha peteĩ tenda ijojaha’ýva pe ojeheróva conservación en el Plan Estratégico del Sistema Nacional de Áreas Silvestres Protegidas (SINASIP) (Ley 352/94) rehegua. Ko’ãga oñemba’apo oñemoinge hagua Patrimonio Natural del Paraguay-ramo, omongu’éva IDEA (Instituto de Desarrollo y Economía Ambiental). Ha¡éta upéicharõ mokõiha hérava recurso natural oguerekótava ko jehero; peteĩháme oĩ ysyry guasu jejuí.

Oñema’ẽvo umi guyrakuéra tendaguaitéva rehe ha’e pe hetaveha oĩ tapicha oñemoarandúva upépe pe hérava  ornitología moderna tetã megua. Ko’ãga meve ojejuhúma 283 guyra aty Laguna Blanca-pe, péicha rupi kóva ha’e tenda oĩha ojeheróva ecosistema Cerrado en el Paraguay. Ikatu oñembojoja Parque Nacional San Luis ha Reserva Natural del Bosque Mbaracayú rehe añoite, guyrakuéra aty oĩva ko ecosistema ryepýpe. El Cerrado Laguna Blanca-pe tuicha porã, ka’aguy hembýva oĩporãiterei,avei heta oĩ upépe y ñepyrũ (nacientes de agua).

Pirakuéra rehegua katu oĩ opaichagua, michĩva, piraña, tare’ýi, ha umi michĩvéva, piky, ikatúva ojehecha oñema’ẽvo hesénte.

Ministerio de Minas y Energía de Paraguay ha avei oficina de recursos hídricos de la Secretaría del Ambiente he’i pe tenda yvyku’iguigua ha’eha hérava área de recarga del Acuífero Guaraní, pe yvy ikatúva ombohasa ha omondo y acuífero ryepýpe oky jave.

Ojejapo peteĩ ojeheróva Evaluación Ecológica Rápida, oñeñe’ẽháme mboy ary térã mba’eichagua yvy oĩha upe rupi, avei mymba ha ka’avo aty rehegua, pe  mboi yaguá (eunectes murinus) ha drosera (planta carnívora). Ko ñemoarandu rehegua omoñepyrũ  pe héravs Natural Land Trust, omba’apóva ohejauka ha omboherauka hagua reserva privada-ramo.

Turismo Rural
Pe Rancho Laguna Blanca hérava, pehenguekuéra Duarte mba’éva omba’apo ary 1997 guive ko mb’eporãite hérava turismo rural-pe. Rancho Laguna Blanca ha’e avei oĩva APATUR ryepýpe (Asociación Paraguaya de Turismo Rural) oñepyrũ guive oguereko heta mba’e porã tapicha ohóvape guara. Ko’ãga rupi oĩma pe proceso de declaración de Reserva Natural Privada-rã, oipytyvõva chupe ojeheróva organizaciones no gubernamentales (ONGs),  Red Paraguaya de Conservación en Tierras Privadas, imbaretevéva ha’e IDEA, Natural Land Trust ha avei Guyrá Paraguay. 

Herakuã mombyry heta mba’e ojejuhuva’ekue ko tendáre ome’ẽva peteĩ pyrenda tuicháva pytagua pa’ũme oguerúva heta tekove arandu, científicos ha ecoturistas ambue tetãgua ary ohasaramova pukukue. Mombyry guive jehejaramo ome’ẽ ko tenda oñembohéra haguére “Área de Importancia para la Conservación de las Aves”, IBA inglés-pe (Important Birds Areas), umi ikatupyrýva pytagua pe ornitología-pe, oñeme’ẽhápe pe código PY030 Laguna Blanca hérava. Ko IBA ha’e Birdlife Internacional omoñepyrũva’ekue, arapýpe tuichavéva omba’apóva mba’ekuaa ha mba’eichaitépa oikove aréta guyrakuéra rehegua, tetã Paraguáipe Guyra Paraguay ha’e omba’apóva hendive.

 Ikatúva ojapo maymava ohóva 
Tapichakuéra ohóvape guara campings térã umi opytávape ógape oĩ heta mba’e, jeguata, vóley y mangapykuaa y rembe’ýpegua, kavaju ári jeiko, karrétape, kanoa ha kayaks, ñeñapymi rehegua, michĩmi térã ypyhápe, je’yta, pirakutu, mymbasaite jehecha, safari fotográfico, ñembosarái y pegua, jeguata dunas rupi.

Ko’ápe ikatu ojejapo umi mba’e noñorairõiva ko tenda porãtépe oĩva ndive.

Umi mba’e okotevẽva tapicha omyakãva ojejerureva’erã ojeho mboyve.

Servicios

Oguereko tenda camping-pe guarã, ykatuhápe oike irundypa pehenguekuéra rupi, avei oĩ ojepyte hagua ógape, upépe oñeme’ẽ rambosa, karu, karujopy ha pyharegua, ãva hetave jave oñeme’ẽ Paraguái rembi’u te’ete. 

Mba'eicha ñaguahē

Pe estancia Laguna Blanca oĩ noreste tetãvore San Pedro gotyo. Oñeguahẽ Paraguaýgui , tape Acceso Norte, Arroyos y Esteros, upéi ojuaju Ruta 3 (Acceso Norte) rehe ha ohóva Santa Rosa peve ( 270 km. Paraguaýgui) upépe oĩ peteĩ tape yvyreíva 27 km. Este gotyo. Ára porã jave, pe tape rupi ikatu oho mba’yruguata michĩveva; ýrõ mba’yru tuicháva térã ijyvatevévape añoitépe.

Oĩ avei mba’yruguata ava guerahaha osẽva Paraguaýgui ohóva San Pedro ýrõ Pedro Juan Caballero gotyo. Ojegueyjyva’erã táva Santa Rosa-pe ha rejupi mba’yruguata ohóva Santa Bárbara peve, sa’ínte  oĩ (nderjapoiva’erã reikuaa mboyve tenda).

Referencias y Enlaces externos

Laguna Blanca
APATUR (Asociación Paraguaya de Turismo Rural)

Ñemohenda:Paraguái yvyapekuaa
Ñemohenda:Tetãvore San Pedro